
Te  modo  fastidire  haec  otia,  Calve,  fateris, 

nec  male  parta  tibi ;  poscis  nova  castra,  novique 

Caesaris  impendere  orbi  te  milite  fastus ; 

quern  Rhodope  audivit — fas  sit  meminisse — morantes 

Martis  equos,  saevamque  love  irrorante  podagram 

deplorare,  sagumque  madens  promittere  templis. 

eheu,  te  nullo  moveat  pax  parvula  fletu 

ne  vehemens  cupidusque  novi  sic  pascua  mutes 

vel  mutare  aveas,  solvente  viatica  Roma  ? 

10  parce,  precor,  miseris;  non  sunt  tua  taedia  tanti ! 
quodsi  frena  terunt,  propria  nec  te  arte  paternam 
exornare  iuvat  tectis  surgentibus  urbem, 
perge,  patet  mundus ;  citus  i  scrutare  !  petenti 
experienda  dabit  clausus  tibi  plurima  lanus.  • 
nec,  si  mens  tua  nota  mihi,  tentare  placebit 
quod  faciunt  omnes  ;  nimis  est  iam  publica,  credo, 
Arctos,  et  opposito  quae  sunt  sub  cardine  caeli 
litora,  ubi  urbanae,  gens  officiosa,  volucres ; 
seu  petis  ignotos  medio  sub  sole  recessus, 

20  iam  Libycas  multus  stipat  venator  harenas. 

nuUus  inest  terris  mons  alta  ad  sidera  surgens 
quin  te,  Calve,  vocet ;  domita  est  Helvetia  ;  gestis 
carpere  florentes  intacto  culmine  laurus. 
en,  ubi  vix  superat  luctantes  vertice  fratres 
maximus  ille  procul,  campoque  optata  calenti 
ostendit  nivis  arva ;  videsne,  ut  turba  domantum 
in  latere  ingenti  sudet ;  quanta  agmina  repant 
mulorum  ;  quantique  parent  nova  carmina  vates  ? 
tantum  laudis  habent  deserta  cacumina  rerum. 

30  nec  culpo,  dederit  si  quis  cum  pulvere  finem 
proposito,  famaeque  suae  non  immemor,  aeque 
de  genere  humano  meritum  se  forte  putarit. 
sed  genus  invisum,  vacui  quos  nominis  urget 
mirus  amor,    caute  vestigia  magna  priorum 
hie  legit  heroum  ;  speciem  neque  fingere  metae 
contactae  pudet,  et  falsis  munire,  Cononis 
ludibrio,  chartis.    Phoebo  pernicior  ille 
urit  iter  properans,  cursuque  insignis  inani 
per  totam  Italiam  Nonas  volat  inter  et  Idus, 

40  scilicet  ut  lepidum  vicus  miretur  alumnum, 
sarcinaque  innumeras  referat  iactata  tabernas. 
tertius  egregium  magna  sibi  caede  ferarum 
(talibus  indignus)  nomen  petit ;  huic  Libya  omnis 
deficit  ardenti ;  mortem  rarissima  quaeque 
cognoscunt  propiorem  ;  elephas  vix  confugit  unus 

sospes  in  umbrosas  magno  stridore  latebras ; 
quin  etiam  te,  maxima  avis,  manus  impia  telo 
ausa  est  in  calido  (infandum)  configere  nido. 

Sunt  tamen,  insontem  nullo  qui  sanguine  laudem 
50  nec  per  stultitias  faciles  artemve  dolosam  , 
attigerint ;  quibus  ingenium  quaerentibus  ipsum 
praebeat  experienda  satis,  mensque  acris  honestam 
materiem  inveniat  ratioque  aptissima  vitae. 
hunc  laudare  iuvat,  primis  qui  dicitur  annis 
proposuisse  sibi  inceptum,  quod  serior  aetas 
perficeret.    multas  terras  petit,  aequora  verrit 
omnia  mercator  pinu,  longosque  per  annos 
congerit  hinc  quaestus ;  vario  nec  ut  atria  saxo 
stipet,  inauratisque  ornet  laquearibus  aulam  ; 
60  id  studet,  antiquo  effossas  de  pulvere  sedes 
Laomedonteas  aliquando  ostendere  caelo, 
quave  procum  fuerit  strages,  viridesque  Mycenas ; 
nec  non  dant  superi ;  perfecto  munere  clarus 
gaudet,  et  Atridae  tandem  ditissimus  auro. 
nec  tibi,  grate  olim  tuguri  conviva  vagantis, 
praemia  defecere  oblectamentaque  vitae ; 
cui  patulae  placuere  viae,  saltusque  virentes 
nocte  dedere  torum ;  neque  erant  magis  haec  tibi  cordi 
quam  mentes  hominum  assidue  variasque  loquelas 

7o  scrutari ;  neque  tali  animo  praestantia  deerant 
robora ;  quod  regno  pulsus  pugil  iste  fatetur. 
ille  etiam  Fortunae  inter  numerandus  amicos 
Pieridumque  mihi,  potuit  cui  morbus  iniquus 
nec  dulcem  calamum  viridi  neque  robore  mentem 
excussisse.    fugit  patriam  moriturus,  harundo 
dum  solatur  iter  durum  comes ;  itur  ad  aestus 
Oceani  extremes,  totaque  abscondita  terra 
litora.    tu  quoque  laeta  nimis,  quae  pulvere  sancto 
ditior  australes  fecundas  insula  ventos. 

80  Talibus  exemplis,  mi  Calve,  erit  hoc  tibi  certum; 
intus  habes  quod  quaeris ;  obest  tantum  orbita  vitae 
trita  nimis,  longi  ratio  inveterata  laboris ; 
excute,  si  sapias.    narrant,  ut  carcere  praedo 
saevus  in  angusto  viginti  fleverit  annos ; 
tentanti  cum  forte  umero  sese  ipsa  recludit 
ianua,  cui  nunquam  apposita  est  sera,    nos  quoque 
nostri 

custodes  sumus  ;  atque  animo  patet  aethra  repulsis 
postibus.    huncne  piget  vitae  rationis  iniquae  ? 
continuo  mutare  potest ;  ex  rhetore  fiat 
90  optio,  cui  tumidi  discat  parere  monenti 

ira  duels  ;  nec  non  loculo  dux  ipse  resumpto 
Orbilium  pavidus  visat  seramque  Minervam, 

plurima  sic  cuivis,  modo  si  velit  ipse,  patescunt 
perfugia.    *'at  iuvenili  animost  opus;  at  mihi  victus 
cura  manet."    doleo  ;  quereris  iuste  tamen.  ergo 
inducat  sibi  quaestus  iners  sine  fine  colores, 
ludat  et  inter  opus  facilis  manus ;  aedificandi 
tritos  sperne  modos,  veteris  praecepta  Vitruvi ; 
portions  ignotas  iactet  tibi  mira  columnas ; 
100  nec  novus  atria  herus  nugis  sordentia  pictis 
aspiciat ;  pugnae  clarescant  pariete  nostrae. 
sic  tu  liber  eris,  magicaeque  decempeda  virgae 
munere  fungetur  ;  gaudebis  et  experiendo ; 
dum  ne  sit  timido  tua  charta  invisa  locanti. 

54  sqq.]  Henry  Schliemann. 
65  sqq.]  George  Borrow. 

71  Lavengro,  Ch.  lxxxv. 

72  sqq.]  R.  L.  Stevenson. 


PRINTED  AT  THE  VINCENT  WORKS,  OXFORD. 


